เทศบัญญัติเทศบาลตำบลโป่งเทศบัญญัติเทศบาลตำบลโป่งเรื่องการควบคุมการจำหน่ายสินค้าในที่หรือทางสาธารณะพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลโป่งว่าด้วย การควบคุมการจำหน่ายสินค้าในที่หรือทางสาธารณะขึ้นบังคับใช้ในเขตเทศบาลตำบลโป่งอาศัยอำนาจตามความในมาตรา ๖๐ แห่งพระราชบัญญัติเทศบาลพ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ ประกอบกับมาตรา ๔๓ มาตรา ๕๔มาตรา ๕๕ มาตรา ๕๘ และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลตามรัฐธรรมนูญซึ่งมาตรา ๒๙ และมาตรา ๔๓ ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้โดยอาศัยอำนาจตามที่กฎหมายบัญญัติ เทศบาลตำบลโป่งโดยความเห็นชอบจากสภาเทศบาลตำบลโป่งและโดยความเห็นชอบของผู้ว่าราชการจังหวัดชลบุรีจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลโป่งเรื่อง การควบคุมการจำหน่ายสินค้าในที่หรือทางสาธารณะ พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลโป่ง นับแต่วันที่ได้ประกาศไว้โดยเปิดเผย ณสำนักงานเทศบาลตำบลโป่ง แล้วเจ็ดวันนับแต่วันที่เทศบัญญัตินี้ใช้บังคับให้ยกเลิกข้อบังคับตำบลโป่ง เรื่อง การจำหน่ายสินค้าในที่หรือทางสาธารณะ พ.ศ. ๒๕๔๒ข้อ ๓บรรดาเทศบัญญัติ กฎ ข้อบังคับระเบียบ คำสั่งอื่น ๆ ในส่วนที่ได้ตราไว้ก่อนเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลโป่งเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕สินค้า หมายความว่า สิ่งของวัตถุทุกชนิด ที่นำมาขาย จำหน่ายได้ ซึ่งรวมทั้งอาหาร น้ำดื่ม และน้ำแข็งที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้เร่ขาย หมายความว่าการจำหน่ายสินค้าในที่หรือทางสาธารณะ โดยมิได้จัดวางอยู่ในที่หนึ่งที่ใดเป็นปกติไม่ว่าจะเป็นทางบกหรือทางน้ำมูลฝอย หมายความว่าเศษกระดาษ เศษผ้า เศษอาหาร เศษสินค้า ถุงพลาสติก ภาชนะใส่อาหาร เถ้ามูลสัตว์หรือซากสัตว์ รวมตลอดถึงสิ่งอื่นใด ที่เก็บกวาดจากถนน ตลาด ที่เลี้ยงสัตว์หรือที่อื่นข้อ ๕ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขาย เว้นแต่จะได้รับใบอนุญาตจากเจ้าพนักงานท้องถิ่นข้อ ๖การจำหน่ายสินค้าโดยลักษณะวิธีการจัดวางสินค้าในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ห้ามจำหน่ายสินค้าในบริเวณที่เจ้าพนักงานท้องถิ่นประกาศห้าม(๒) แต่งกายสะอาด สุภาพเรียบร้อย(๓) จัดวางสิ่งของให้เป็นระเบียบเรียบร้อยไม่ยื่นล้ำบริเวณที่กำหนด ร่มหรือผ้าใบบังแดด รวมทั้งตัวผู้ค้าต้องไม่ล้ำลงมาในผิวจราจร(๔) แผงสำหรับวางขาย เช่น แคร่ แท่น โต๊ะต้องทำด้วยวัตถุที่แข็งแรงมีสภาพดี สะอาดและมีความสูงจากพื้นอย่างน้อย ๓๐เซนติเมตร ยกเว้น สินค้าประเภทอาหารต้องสูงอย่างน้อย ๖๐ เซนติเมตร(๕) รักษาความสะอาดบริเวณที่จำหน่ายสินค้าอยู่เสมอทั้งในระหว่างทำการค้าและหลังจากเลิกทำการค้าแล้ว(๖)จัดให้มีภาชนะรองรับมูลฝอยที่ถูกต้องตามสุขลักษณะไว้ให้เพียงพอหลังการจำหน่ายแต่ละวันต้องมีการเก็บรวบรวมมูลฝอยนำไปกำจัด หรือนำไปทิ้งในที่รวบรวมมูลฝอยและทำความสะอาดบริเวณที่จำหน่ายสินค้าด้วย(๗) ให้จัดวางสินค้าที่จำหน่ายบนแผงหรือจัดวางให้เป็นหมวดหมู่ไม่ปะปนกันแยกประเภทสินค้าที่เป็นอาหารและประเภทสินค้าที่ไม่ใช่อาหารเพื่อสะดวกในการดูแลความสะอาด และป้องกันการปนเปื้อนในอาหาร(๘) ห้ามพาด ติดตั้งวางแผงค้าเกาะเกี่ยวสายไฟฟ้าหลอดไฟฟ้า หรืออุปกรณ์เกี่ยวกับการขายรวมตลอดถึงการตอกตะปูผูกเชือกหรือยึดสิ่งหนึ่งสิ่งใดกับต้นไม้โดยเด็ดขาด(๙)ห้ามใช้เครื่องกำเนิดไฟฟ้าที่ใช้เครื่องยนต์มีเสียงดัง เกินกว่า ๙๐ เดซิเบล เอ(๑๐) ห้ามใช้เครื่องขยายเสียงหรือเปิดวิทยุเทปหรือกระทำการโดยวิธีอื่นใด ที่ก่อให้เกิดเสียงดังจนเกิดเหตุเดือดร้อนรำคาญแก่ผู้อื่นหรือเกินกว่า ๙๐ เดซิเบล เอ(๑๑) ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อจำหน่ายสินค้า(๑๒) ให้หยุดประกอบการค้าในกรณีพิเศษเพื่อประโยชน์ของทางราชการตามที่เจ้าพนักงานท้องถิ่นกำหนด(๑๓) หลังจากเลิกทำการค้าต้องเก็บวัสดุอุปกรณ์ที่ใช้ในการประกอบการค้าออกจากบริเวณที่อนุญาตให้แล้วเสร็จโดยไม่ชักช้า(๑๔) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุข และคำสั่งของเจ้าพนักงานท้องถิ่นรวมทั้งระเบียบ ข้อบังคับและคำสั่งของเทศบาลตำบลโป่งข้อ ๗การจำหน่ายสินค้าประเภทอาหารโดยลักษณะจัดวางในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติตามหลักเกณฑ์ดังต่อไปนี้(๑) ปฏิบัติตามที่กำหนดไว้ในข้อ ๖ (๑)(๑๓)(๒) แต่งกายด้วยเสื้อผ้าที่มีแขนสวมหมวกหรือสิ่งที่สามารถเก็บรวบผมได้เรียบร้อยและสวมผ้ากันเปื้อนที่สะอาดเรียบร้อยรวมทั้งสวมรองเท้าขณะเตรียม ทำ ประกอบ ปรุง หรือจำหน่ายอาหาร(๓) ต้องตัดเล็บมือให้สั้นและต้องรักษามือให้สะอาดโดยการล้างมือด้วยสบู่และน้ำสะอาดหลังจากหยิบจับสิ่งสกปรกหรือใช้ห้องน้ำถ้ามีบาดแผล ฝี หนอง หรือมีการบาดเจ็บ การถูกลวกหรือระคายเคืองผิวหนังบริเวณมือนิ้ว แขน หรือใบหน้า ต้องปิดบาดแผลให้เรียบร้อย(๔) ไม่สูบบุหรี่ ขบเคี้ยวรับประทานอาหารหรือพูดคุยโดยไม่จำเป็น ในขณะเตรียมทำ ประกอบ ปรุง หรือไม่ไอ จามรดบนอาหาร(๕) ที่เตรียม ทำ ประกอบ ปรุงและแผงวางจำหน่ายอาหาร ต้องทำด้วยวัสดุที่ทำความสะอาดง่ายมีสภาพดี ต้องสูงจากพื้นอย่างน้อย๖๐ เซนติเมตร(๖) การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะอุปกรณ์ และวางสูงจากพื้นอย่างน้อย ๖๐ เซนติเมตรจะต้องล้างด้วยน้ำยาล้างภาชนะและล้างด้วยน้ำสะอาด ๒ ครั้ง หรือล้างด้วยน้ำไหลและต้องไม่ถ่ายเทน้ำล้างภาชนะอุปกรณ์ที่มีเศษอาหารลงพื้นหรือลงสู่ท่อหรือทางระบายน้ำสาธารณะ(๗) ให้ปกปิดอาหาร เครื่องปรุงอาหาร ภาชนะใส่อาหารเครื่องมือ เครื่องใช้ สำหรับจำหน่ายหรือประกอบอาหารด้วยอุปกรณ์ที่สามารถป้องกันฝุ่นละออง แมลงวัน และสัตว์ซึ่งเป็นพาหะนำโรครวมทั้งดูแลรักษาให้สะอาดและใช้การได้ดีอยู่เสมอ(๘) ในการจับต้องอาหารที่พร้อมเสิร์ฟต้องใช้อุปกรณ์ช่วยในการหยิบจับอาหาร(๙) ใช้น้ำสะอาดในการทำ ปรุง ประกอบ แช่ ล้างอาหารภาชนะ เครื่องใช้และปฏิบัติให้ถูกสุขลักษณะอยู่เสมอ(๑๐) ใช้วัสดุ ภาชนะอุปกรณ์ที่สะอาด ปลอดภัยและมีการออกแบบที่ถูกต้องตามหลักสุขาภิบาลอาหาร สำหรับใส่หรือเตรียม ทำ ประกอบปรุง และจำหน่ายอาหาร(๑๑) อาหาร เครื่องปรุงรส และเครื่องดื่มในภาชนะบรรจุที่ปิดสนิท ต้องมีฉลากและเลขทะเบียนตำหรับอาหาร(๑๒) อาหารสดประเภทเนื้อสัตว์เก็บในภาชนะที่ปิดสนิทและในอุณหภูมิไม่สูงกว่า ๗.๒ องศาเซลเซียส(๑๓) อาหารที่ปรุงสำเร็จแล้วเก็บในภาชนะที่สะอาดมีการปกปิดและเก็บในระยะเวลาที่เหมาะสมที่จะไม่ทำให้เกิดการเจริญของเชื้อโรคที่เป็นอันตรายในอาหารแต่ละชนิด(๑๔) น้ำดื่ม เครื่องดื่ม น้ำผลไม้ ต้องสะอาดใส่ในภาชนะที่สะอาด มีฝาปิดมีก๊อกหรือทางเทรินน้ำ หรือมีอุปกรณ์ที่มีด้ามสำหรับตักโดยเฉพาะ(๑๕) น้ำแข็งที่ใช้บริโภค ต้องสะอาดใส่ในภาชนะที่สะอาด มีฝาปิด มีอุปกรณ์ที่มีด้ามสำหรับคีบ หรือตักโดยเฉพาะและต้องไม่มีสิ่งของอื่นแช่รวมไว้(๑๖)ภาชนะที่ใช้สำหรับบริการน้ำดื่มแก่ผู้บริโภคประเภทใช้แล้วทิ้งห้ามนำกลับมาใช้ใหม่และประเภทใช้แล้วนำกลับมาใช้ใหม่ให้ล้างให้ถูกหลักสุขาภิบาลอาหารทุกครั้งหลังจากใช้งานแล้ว(๑๗) จัดให้มีการป้องกันอันตรายต่อสุขภาพและเหตุรำคาญ อันเนื่องมาจากการ ปรุง ประกอบ และจำหน่ายอาหาร(๑๘) การจำหน่ายอาหารที่มีการใช้น้ำมันและความร้อนจากเปลวไฟในการปรุงต้องมีอุปกรณ์ป้องกันการกระเด็นของน้ำมันและเปลวไฟที่มีโครงสร้างที่แข็งแรงและต้องวางอยู่ในที่ซึ่งปลอดภัยไม่เป็นทางสัญจรของประชาชนและไม่เป็นอันตรายต่อประชาชน(๑๙)การจำหน่ายอาหารที่มีการใช้ก๊าซหุงต้มเป็นเชื้อเพลิงในการปรุงอาหารต้องตั้งถังก๊าซในลักษณะตรงบนพื้นที่ราบและแข็ง อยู่ห่างจากแหล่งที่มีอุณหภูมิเกิน๕๒ องศาเซลเซียสและเปลวไฟหรือประกายไฟหรือวัสดุที่ทำให้เกิดไฟไหม้ได้ง่ายไม่น้อยกว่า ๑.๕ เมตรท่อนำก๊าซชนิดอ่อน ควรใช้สายยางหรือสายพลาสติกชนิดหนาและเป็นชนิดที่ใช้กับก๊าซโดยเฉพาะ โดยมีความยาวท่อไม่เกิน ๒ เมตร(๒๐) จัดให้มีที่รองรับมูลฝอยที่ถูกต้องตามลักษณะไว้ให้เพียงพอ และไม่ถ่ายเททิ้ง ในท่อระบายน้ำหรือทางสาธารณะหลังการจำหน่ายอาหารแต่ละวัน ต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยและทำความสะอาดบริเวณพื้นรางระบายน้ำให้สะอาด ไม่มีกลิ่นเหม็นมูลฝอย และคราบไขมันตกค้าง(๒๑)ห้ามนำสัตว์เลี้ยงทุกชนิดเข้ามาในบริเวณสถานที่เตรียม ทำ ประกอบ ปรุงและแผงจำหน่ายอาหาร(๒๒) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุข และคำสั่งของเจ้าพนักงานท้องถิ่นรวมทั้งระเบียบ ข้อบังคับ และคำสั่งของเทศบาลตำบลโป่งข้อ ๘การจำหน่ายสินค้าประเภทสัตว์เลี้ยงสัตว์ป่าหรือสัตว์น้ำ โดยลักษณะจัดวางในที่หรือทางสาธารณะ ผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑) ปฏิบัติตามที่กำหนดไว้ใน ข้อ ๖ (๑)(๒) จัดการฉีดวัคซีนป้องกันโรคติดต่อ เช่น โรคพิษสุนัขบ้าโรคหัดสุนัข โรคแอนแทรกซ์ เป็นต้น แก่สัตว์เลี้ยง สัตว์ป่าทุกตัวก่อนจำหน่ายไม่น้อยกว่าสิบห้าวัน(๓) ห้ามจำหน่ายสัตว์ที่ป่วยเป็นโรคติดต่อร้ายแรง(๔) ใช้กรงหรือคอกหรือภาชนะใช้เลี้ยงสัตว์ที่เหมาะสมกับชนิดของสัตว์และสะอาดปลอดภัย(๕) บำรุงรักษาเครื่องมือเครื่องใช้และอุปกรณ์ต่าง ๆที่ใช้ในการจำหน่ายสัตว์ให้สะอาดและใช้การได้ดีอยู่เสมอ(๖) จัดให้มีที่รองรับมูลฝอยสิ่งปฏิกูลและมูลฝอยติดเชื้อโดยแยกประเภทที่ถูกสุขลักษณะไว้ให้เพียงพอและไม่ถ่ายเททิ้งลงในท่อระบายน้ำหรือทางสาธารณะ(๗) จัดให้มีการป้องกันอันตรายต่อสุขภาพรวมทั้งป้องกันไม่ให้เกิดเหตุรำคาญ เนื่องจากการจำหน่ายการกักขังและการรักษาความสะอาด(๘) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับ และคำสั่งของเทศบาลตำบลโป่งข้อ ๙การเร่ขายสินค้าในที่หรือทางสาธารณะผู้จำหน่ายหรือผู้ช่วยจำหน่ายจะต้องปฏิบัติตามหลักเกณฑ์ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้เท่านั้น(๒) ต้องแต่งกายสะอาด สุภาพ เรียบร้อย(๓) มูลฝอยจากการเร่ขายห้ามทิ้งลงในที่หรือทางสาธารณะและจัดให้มีที่รองรับน้ำทิ้งที่เกิดจากการจำหน่ายสินค้าและต้องมีการรองรับมูลฝอยที่ถูกต้องตามลักษณะไว้ให้เพียงพอและต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอย(๔) ในขณะที่เร่ขายสินค้าห้ามใช้เครื่องเสียงหรือวิทยุเทป หรือส่งเสียงดังจนเกิดเหตุเดือดร้อนรำคาญแก่ผู้อื่นหรือเกินกว่า๙๐ เดซิเบล เอ(๕) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้าเพื่อขายสินค้า(๖) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับและคำสั่งของเทศบาลตำบลโป่งข้อ ๑๐การเร่ขายสินค้าประเภทอาหารในที่หรือทางสาธารณะผู้จำหน่าย และผู้ช่วยจำหน่ายจะต้องปฏิบัติ ดังต่อไปนี้(๑) ปฏิบัติตามที่กำหนดไว้ในข้อ ๙ (๑)(๕)(๒) อาหารที่เร่ขายต้องสะอาด ปลอดภัยต่อสุขภาพของผู้บริโภค(๓) ใช้วัสดุ ภาชนะ หีบห่อที่สะอาด ปลอดภัยสำหรับใส่อาหาร(๔) ดูแลรักษาเครื่องมือ เครื่องใช้และอุปกรณ์ต่างๆ ที่ใช้ในการเร่ขายอาหารให้สะอาด และใช้การได้ดีอยู่เสมอ(๕) จัดอาหารแยกตามประเภทของสินค้าให้เป็นระเบียบ(๖) แต่งกายด้วยเสื้อผ้าที่มีแขนหรือสิ่งที่เก็บรวบผมได้เรียบร้อย สวมหมวกและ สวมผ้ากันเปื้อนที่สะอาดเรียบร้อยและสวมรองเท้าขณะทำการเร่ขายอาหาร(๗) ตัดเล็บมือให้สั้นถ้ามีบาดแผลบริเวณมือต้องปิดบาดแผลให้เรียบร้อย(๘) ไม่สูบบุหรี่ หรือไอ จามรดบนอาหารในขณะเร่ขายอาหาร(๙) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับ และคำสั่งของเทศบาลตำบลโป่งข้อ ๑๑การเร่ขายสินค้าประเภทสัตว์เลี้ยงและสัตว์ป่าหรือสัตว์น้ำในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑) ปฏิบัติตามที่กำหนดไว้ใน ข้อ ๘ (๑)(๕)(๒)สัตว์เลี้ยงและสัตว์ป่าที่เร่ขายต้องฉีดวัคซีนป้องกันโรคติดต่อ เช่นโรคพิษสุนัขบ้า โรคหัดสุนัข โรคแอนแทรกซ์ เป็นต้น แก่สัตว์เลี้ยงสัตว์ป่าทุกตัวก่อนจำหน่ายไม่น้อยกว่า สิบห้าวัน(๓) ห้ามจำหน่ายสัตว์ที่ป่วยเป็นโรคติดต่อร้ายแรง(๔) ใช้กรงหรือภาชนะใช้เลี้ยงสัตว์ที่สะอาดปลอดภัย(๕) รักษาเครื่องมือ เครื่องใช้ และอุปกรณ์ต่าง ๆที่ใช้ในการเร่ขายให้สะอาดและใช้การได้ดีอยู่เสมอ(๖) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับและคำสั่งของเทศบาลตำบลโป่งข้อ ๑๒ห้ามผู้จำหน่ายและผู้ช่วยจำหน่ายประกอบกิจการเมื่อมีเหตุควรเชื่อว่าตนเป็นโรคติดต่อที่ระบุไว้หรือเมื่อเจ้าพนักงานสาธารณสุขได้ตรวจปรากฏว่าตนเป็นพาหะของโรคและได้รับแจ้งความเป็นหนังสือแจ้งว่าตนเป็นพาหะของโรคติดต่อ ซึ่งระบุไว้ดังต่อไปนี้คือ(๑) วัณโรค(๒) อหิวาตกโรค(๓) ไข้ไทฟอยด์(๔) โรคบิด(๕) ไข้สุกใส(๖) โรคคางทูม(๗) โรคเรื้อน(๘) โรคผิวหนังที่น่ารังเกียจ(๙) โรคตับอักเสบที่เกิดจากไวรัส(๑๐) โรคอื่น ๆ ตามที่กระทรวงสาธารณสุขกำหนดข้อ ๑๓ถ้าปรากฏว่าผู้จำหน่ายผู้ใดเป็นโรคติดต่อหรือพาหะของโรคติดต่อที่ระบุไว้ในข้อ๑๒ ซึ่งเจ้าพนักงานสาธารณสุขเห็นว่าถ้าอนุญาตให้จำหน่ายสินค้าในที่หรือทางสาธารณะต่อไปจะก่อให้เกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นมีอำนาจสั่งให้ผู้จำหน่ายหยุดการจำหน่ายอาหารไว้ทันทีจนกว่าจะรักษาให้หายเป็นปกติข้อ ๑๔ผู้ขอรับอนุญาตจำหน่ายสินค้าในที่หรือทางสาธารณะต้องปฏิบัติตามเงื่อนไขดังนี้(๑)ต้องไม่เป็นโรคติดต่อหรือพาหะของโรคติดต่อตามที่กำหนดไว้ในข้อ ๑๒(๒) เงื่อนไขอื่นตามที่เจ้าพนักงานท้องถิ่นกำหนดข้อ ๑๕ผู้ใดจะขอรับอนุญาตจำหน่ายสินค้าโดยลักษณะจัดวางหรือเร่ขายในที่หรือทางสาธารณะให้ยื่นคำขอต่อเจ้าพนักงานท้องถิ่น ตามแบบท้ายเทศบัญญัติ พร้อมหลักฐาน ดังต่อไปนี้(๑) สำเนาบัตรประจำตัวประชาชนหรือบัตรข้าราชการ/บัตรพนักงานรัฐวิสาหกิจ(๒) สำเนาทะเบียนบ้าน(๓) ใบรับรองแพทย์แผนปัจจุบันที่ออกให้ไม่เกิน ๑เดือน ของผู้รับใบอนุญาตและผู้ช่วยจำหน่าย ที่รับรองว่าไม่เป็นโรคต้องห้ามตามข้อ๑๒(๔) รูปถ่ายหน้าตรงครึ่งตัว ไม่สวมหมวกไม่สวมแว่นตาดำ ขนาด ๑ x ๑.๕ นิ้ว จำนวน ๒ รูป เพื่อติดไว้ในทะเบียน ๑รูป ใบอนุญาต ๑ รูปข้อ ๑๖เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขออนุญาตตามข้อ ๑๕ แล้วปรากฏว่าถูกต้องตามหลักเกณฑ์วิธีการและเงื่อนไขที่กำหนดไว้ให้ออกใบอนุญาตจำหน่ายสินค้าในที่หรือทางสาธารณะหรือใบอนุญาตเร่ขายสินค้าในที่หรือทางสาธารณะแล้วแต่กรณีข้อ ๑๗ผู้ได้รับใบอนุญาตต้องชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๑๘การเปลี่ยนแปลงชนิดหรือประเภทของสินค้าลักษณะวิธีการจำหน่ายหรือสถานที่จัดวางสินค้าผู้ได้รับอนุญาตจะต้องแจ้งแก่เจ้าพนักงานท้องถิ่นก่อนดำเนินการเปลี่ยนแปลงซึ่งเจ้าพนักงานท้องถิ่นจะได้จดแจ้งไว้ในใบอนุญาตต่อไปข้อ ๑๙ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องแสดงใบอนุญาตของตนได้เสมอและทำการจำหน่ายสินค้าหรือเร่ขายสินค้าในที่หรือทางสาธารณะตามประเภทสินค้าและลักษณะการจำหน่ายสินค้าในที่หรือทางสาธารณะที่ได้รับอนุญาตข้อ ๒๐ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตให้จำหน่ายสินค้าหรือเร่ขายสินค้าในที่หรือทางสาธารณะ ซึ่งระบุไว้ในใบอนุญาตไม่เกินหนึ่งคนและห้ามไม่ให้โอนใบอนุญาตข้อ ๒๑เมื่อผู้ได้รับใบอนุญาตประสงค์จะขอต่ออายุใบอนุญาตเป็นผู้จำหน่ายสินค้าหรือเร่ขายสินค้าในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบท้ายเทศบัญญัติพร้อมกับชำระค่าธรรมเนียมก่อนใบอนุญาตสิ้นอายุข้อ ๒๒ใบอนุญาตซึ่งออกตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตเทศบาลตำบลโป่งเท่านั้นข้อ ๒๓เมื่อผู้ได้รับใบอนุญาตไม่ประสงค์จะประกอบกิจการต่อไปให้ยื่นคำขอบอกเลิกการดำเนินกิจการต่อเจ้าพนักงานท้องถิ่นตามแบบคำร้องทั่วไปข้อ ๒๔หากปรากฏว่าใบอนุญาตสูญหาย ถูกทำลายหรือชำรุดในสาระสำคัญ ผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตใหม่ภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดในสาระสำคัญแล้วแต่กรณี พร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจกรณีสูญหายหรือถูกทำลาย หรือ(๒) ใบอนุญาตเดิมกรณีชำรุดในสาระสำคัญ(๓) รูปถ่ายของผู้ได้รับใบอนุญาต จำนวน ๒ รูปข้อ ๒๕การออกใบแทนใบอนุญาตใหม่ให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข ดังนี้(๑) การออกใบแทนใบอนุญาต ให้ใช้แบบใบอนุญาตโดยประทับตราสีแดงคำว่า ใบแทน กำกับไว้ด้วยและให้ลงวัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิมแล้วแต่กรณีและเล่มที่ เลขที่ ปี พ.ศ. ของใบแทนใบอนุญาตข้อ ๒๖ ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ข้อ ๒๗ในกรณีที่ปรากฏว่าผู้ได้รับใบอนุญาตตามเทศบัญญัตินี้ ไม่ปฏิบัติ หรือปฏิบัติไม่ถูกต้องตามข้อกำหนดหลักเกณฑ์ เงื่อนไขที่ระบุไว้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาอันสมควรแต่ไม่เกินสิบห้าวันกรณีถูกสั่งพักใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกให้เจ้าพนักงานท้องถิ่นออกคำสั่งเพิกถอนใบอนุญาตนั้นได้ข้อ ๒๘ผู้ใดฝ่าฝืนเทศบัญญัตินี้ ในข้อ ๕มีความผิดตามมาตรา ๗๗ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ข้อ ๒๙ผู้ใดฝ่าฝืนเทศบัญญัตินี้ ใน ข้อ ๖ข้อ ๗ ข้อ ๘ ข้อ ๙ ข้อ ๑๐ หรือข้อ ๑๑ มีความผิด ตามมาตรา ๗๘แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๐ผู้ใดฝ่าฝืนเทศบัญญัตินี้ ในข้อ ๑๙มีความผิดตามมาตรา ๗๖ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ข้อ ๓๑ผู้ใดฝ่าฝืนเทศบัญญัตินี้ ในข้อ ๒๔มีความผิดตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ข้อ ๓๒ผู้รับใบอนุญาตผู้ใดดำเนินกิจการในระหว่างถูกสั่งพักใช้ในอนุญาตตามข้อ๒๗ วรรคหนึ่ง มีความผิดตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๓บรรดาใบอนุญาตที่ได้ออกก่อนวันใช้เทศบัญญัตินี้ให้คงใช้ได้ต่อไปจนสิ้นอายุใบอนุญาตนั้นข้อ ๓๔ให้เจ้าพนักงานท้องถิ่นโดยความเห็นชอบของเจ้าพนักงานจราจร มีอำนาจออกประกาศ ดังต่อไปนี้(๑) กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ในเขตเทศบาลตำบลโป่งเป็นเขตหวงห้ามจำหน่ายหรือซื้อสินค้าโดยเด็ดขาด(๒) กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ในเขตเทศบาลตำบลโป่งเป็นเขตห้ามจำหน่ายสินค้าบางชนิดหรือบางประเภทหรือเป็นเขตห้ามจำหน่ายสินค้าตามกำหนดเวลาหรือเป็นเขตห้ามจำหน่ายสินค้าโดยวิธีการจำหน่ายในลักษณะใดลักษณะหนึ่ง หรือกำหนดหลักเกณฑ์ วิธีการและเงื่อนไขในการจำหน่ายสินค้าในบริเวณนั้นข้อ ๓๕ให้นายกเทศมนตรีตำบลโป่งมีหน้าที่รักษาการให้เป็นไปตามเทศบัญญัตินี้ และให้มีอำนาจวางระเบียบ ข้อบังคับประกาศ คำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๙ ธันวาคม พ.ศ. ๒๕๕๑ปัณณวัฒน์ใจยั่งยืนนายกเทศมนตรีตำบลโป่ง[เอกสารแนบท้าย]๑. บัญชีอัตราค่าธรรมเนียม๒. ใบอนุญาตประกอบกิจการจำหน่ายสินค้าในที่หรือทางสาธารณะ๓. แบบคำขอรับใบอนุญาต/ต่ออายุใบอนุญาตประกอบกิจการการจำหน่ายสินค้าในที่หรือทางสาธารณะ(ดูข้อมูลจากภาพกฎหมาย)ปริยานุช/ผู้จัดทำ๒๕สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๙๐ ง/หน้า ๑๗๔/๑๓ สิงหาคม ๒๕๕๒